Kilencmillió analfabéta él a régiónkban
Közép- és Kelet-Európában 9 millió felnőtt nem képes sem írni, sem olvasni - figyelmeztetett az UNESCO.
Ez az adat abban a nemzetközi felmérésben szerepel, amelyet az ENSZ
nevelésügyi, tudományos és oktatási szervezete május 14. és 16. között Bakuban
sorra kerülő nemzetközi konferenciájára készített. Noha Európában 96 százalékos
az írástudók aránya a felnőtt lakosságban, nagy eltérések tapasztalhatók és az
analfabétizmus még komoly probléma, különösen Közép- és Kelet-Európában,
csökkenti a térség versenyképességét.

Az alfabetizációt az UNESCO szerint ma nem lehet pusztán
arra korlátozni, hogy egy adott egyén képes olvasni: képesnek kell lenni az
információ értékelésére és különböző módon történő felhasználására, ez pedig
különböző ismereteket feltételez grafikai, informatikai és matematikai téren
is.

Az egyénre nézve súlyos következményekkel jár az
írástudatlanság – állapítja meg az ENSZ-szervezet, idézve egy 20 fejlett
országban végzett felmérést, amelyből kitűnt, hogy az analfabéta személyek
körében a munkanélküliek aránya kétszer olyan magas, mint azoknál, akik közepes
vagy fejlett ismeretekkel rendelkeznek.
külföld